Novas – Páxina 8 – Concello de Malpica de Bergantiños\nDOA SANGUE EN MALPICA\nA unidade móbil de doazón de sangue ubicarase o vindeiro día 13 de decembro diante do Centro Cívico de Malpica.\nEn horario de 16:30 a 21:00 horas. Súmate!\nO Concello de Malpica parabeniza ao CEIP Milladoiro\nO Concello de Malpica quixo parabenizar ao CEIP Milladoiro pola consecución do Premio por proxectos que se lle outorgou recentemente ao centro, un galardón a nivel autonómico por “O mar que nos dá!”.\nO alcalde, Walter Pardo, e a concelleira de Educación e Medio Ambiente, María Álvarez, visitaron na mañá de hoxe o centro escolar, no que puideron felicitar persoalmente ao seu corpo directivo, encabezado por Olga Rodríguez.\nDoble sesión de venres na XV Mostra de Teatro de Malpica\nA Mostra de Teatro malpicá está chegando a seu fin. Este venres, 29 de novembro, ofrece dous espectáculos, un para público familiar e outro para público adulto. O Centro Cívico acollerá, ás 20:30 horas, “Puño Puñete”, da Compañía Baobab Teatro. Apta para todos os públicos, trátase dun espectáculo de música en directo, cancións, contos e tradición oral. O punto de partida é un diálogo con rima que moita xente seguro que xa ten escoitado: “Puño, Puñete, que tes por dentro?/ Pan e fermento!/ Puño, Puñete, que tes por fóra?/ Pan e cebola!\nPosteriormente, ás 23:00 horas, o Submarino Bar será escenario de “Anecdoloxía”, de Oswaldo Digón, un rexistro das crónicas que ten escoitado, vivido ou lido mentres agardaba no aeroporto, viaxando en tren ou simplemente sentado nunha cafetería. Para público adulto.\nSimulacro no IES Urbano Lugrís\nHoxe, desenvolveuse un simulacro no IES Urbano Lugrís, onde a rapazada puido saber de primeira man como actuar no caso de incendio.\nAlí estiveron o alcalde de Malpica, Walter Pardo, e o concelleiro de Turismo, Alfredo Cañizo.\nSorori(r)dade, no Centro Cívico de Malpica\nO Concello de Malpica, a través das concellarías de Igualdade e Benestar, organizou un compendio de actividades con motivo da ‘Semana contra as violencias’. Dentro deste programa onte, martes 26 de novembro, desenvolveuse ás 18:00 horas no Centro Cívico, un obradoiro de risoterapia e sororidade para mulleres.\nAlí estiveron o alcalde de Malpica, Walter Pardo, e a concelleira de Igualdade, Leticia Varela.


Máis que Auga ten en Vigo as mellores pistas de pádel - Máis que Auga | Gimnasio en Vigo | Piscina | Pádel\nApúntate gratis ás nosas clases\nNa Academia de Pádel Máis que Auga propuxémonos un obxectivo para este ano: conseguir que ninguén se quede sen probar o pádel! A semana do 18 ao 24 de setembro podes recibir clases de balde durante unha hora, sexas ou non socio das instalacións. As clases están impartidas polos adestradores profesionais da Academia de Pádel Máis que Auga e se desenvolven nas pistas de Máis que Auga Barreiro e Navia.\nAs clases están abertas para persoas de todas as idades (dende os 4 anos) e para todos os niveis. Non te perdas esta oportunidade de coñecer un deporte que resulta moi completo para os máis pequenos e que para os adultos suponen un rato de ocio e deporte para compartir con amigos\nMáis que Auga conta en Vigo coas mellores pistas de pádel con dous complexos nas instalacións de Barreiro e Navia. As instalacións de Máis que Auga Barreiro temos 8 pistas de pádel: 1 de muro cuberta, 4 de cristal cubertas e 3 de muro descubertas. Todas son pistas regulamentarias, con 4 portas, pista central de competición e protexidas dos ventos laterais,\nA Academia de Pádel de Máis que Auga ten o obxectivo de ofrecer o mellor sistema de aprendizaxe aos osos alumnos de pádel en Vigo.\nPor qué somos en Vigo a túa Academia de Pádel?\nEn todas as nosas clases utilízase a metodoloxía globalpádel un sistema de adestramento propio baseado no coñecemento científico das Ciencias da Actividade Física e o Deporte, adaptando este coñecemento ao pádel.\nTodos os nosos adestradores seguen a mesma programación.\nCreamos un conxunto de actividades complementarias á formación\nA metodoloxía globalpádel que empregamos nos nosos adestramentos baséase en 3 eixos\n-Profesionalidade dos adestradores:\nContamos cun equipo humanoque demostra a profesionalidade día a día buscando a excelencia en cada un dos adestramentos.\nTemos unha programación personalizadapara todo tipo de alumnos con: obxectivos, contidos, a metodoloxía, medios e recursos didácticos e avaliación.\n-Actividades de complemento do adestramento:\nAdemais dos adestramentos contamos con actividades de complemento do ensino; grupos de whatsapp para xogar partidos, competicións, equipos deportivos.\nNa Academia de Pádel temos varias competicións ao ano entre elas a Liga de Campiós, o Circuito de Menores e o Trofedo de Pádel Concellos de Vigo-Pérez Rumbao Car que este ano acadou xa á súa quinta edición consolidándose como unha das competicións máis importantes do circuito galego e no que participan xogadores de primeiro nivel. Podes consultar toda a información que precises na nosa web maisqueauga.com e gozar en Vigo das mellores clases de pádel.\nCambiamos a festa ao Museo do Mar!\nGrazas por acompañarnos na Festa Máis que Auga!


Historia de Entrimo | Entrelinguas\nHistoria de Entrimo\n"Esa xente que emigra a América, volve a Entrimo e trae as súas ideas que, pouco a pouco, irán empapando a cultura e a vida local"\nO escritor austríaco Stefan Zweig introduce no seu libro Momentos estelares da humanidade. Catorce miniaturas históricas a seguinte reflexión: “Quen fai unha concesión, xa non pode evitar a seguinte. Os compromisos conducen inevitablemente a novos compromisos”. Dita frase pode resultar de utilidade para sintetizar a historia de Entrimo e o seu influxo na poboación local. A finais da Idade Media, rememora o historiador local Cristian Oliveira, Entrimo demanda ante o Tribunal da Real Audiencia de Galicia ao Conde de Ribadavia por uns impostos que este impuña inxustamente ás xentes do lugar.\nO preito, finalmente, resulta favorable aos veciños: ao Conde negóuselle calquera potestade sobre Entrimo. Isto é, non cederon. En verbas de Zweig, non concederon: os compromisos non xermolaron. Desde aquel intre, Entrimo convértese nun ente independente que non depende dun poder alleo, só se debe ao propio Rei; realidade que continuará ata o século XIX e que conformará, co paso do tempo, o carácter dos entrimeños.\nO concello de Entrimo enmárcase na comarca da Baixa Limia, ao carón de Portugal\nDeste xeito, os sucesos históricos e a súa extensión temporal fixeron xermolar nos habitantes da zona unha forma de ser contestataria e independente. Recorrendo a estes argumentos, pódese explicar a importante asimilación posterior de movementos como o asociacionismo agrario ou o republicanismo. Por outra parte, o decorrer da historia permitiu que en Entrimo “se formase unha elite política e económica local moi forte”, explica Oliveira, xa que “a Igrexa e a nobreza non rexentaban un poder sobre os veciños coma no resto de Galicia”.\nXa que logo, formáronse na zona casas familiares que gozaron de reputación e poder ata mediados do século XX e imbuíron a Entrimo de modas burguesas como o café ou a literatura. En definitiva, o seu “gran poder adquisitivo” propiciou unha “gran vida social e económica” no concello que incluso “chegou a contar cun casino a finais do século XIX, en 1870”, narra o historiador entrimeño.\nPortugal, un veciño de por vida\nEntrimo non se pode entender histórica, social e culturalmente sen analizar o seu carácter fronteirizo. Portugal, ese morador das terras inmediatamente contiguas ao concello ourensán, foi para os entrimeños case todo o que se pode ser: refuxio (durante a Guerra Civil), fogar e prosperidade (na emigración) ou fraternidade (nas relacións sociais, como pode ser o matrimonio), entre moitas outras.\nA concepción abstracta da fronteira dilúese cando ocorren casos como os anteriormente mencionados. Pola contra, pode converterse nunha distancia infranqueable. Así aconteceu cando Portugal foi inimigo. No século XVIII a Monarquía Hispánica e o reino de Portugal enfrontáronse durante 28 anos (1640-1668) na chamada guerra de Restauración Portuguesa, cuxo “peso vai recaer sobre as aldeas da fronteira e vai provocar un cisma social moi grande”, explica Oliveira. “Unha ruptura de relacións sociais coas demais aldeas portuguesas moi profunda e moi tallante, que vai supoñer un punto e á parte na nosa historia”, conclúe o historiador de Entrimo.\nA Guerra Civil, a idiosincrasia entrimeña como causa do sufrimento\nEse carácter contestatario e independente que caracteriza á poboación de Entrimo sofre unha evolución cando unha gran parte da mocidade emigra cara América a principios do século XX. Como narra Oliveira, alí coñecen “ideas políticas como o socialismo, o anarquismo ou o republicanismo laico”. “Esa xente que emigra a América, volve a Entrimo e trae as súas ideas que, pouco a pouco, irán empapando a cultura e a vida local”, afirma. Así se evidencia na presenza de sociedades culturais para a ensinanza e instrución de labregos, sindicatos ou un partido republicano.\nEn verbas do historiador entrimeño, esta situación provoca a aparición dunha “pátina de anticlericalismo” na zona, “fuxindo dos vieiros sociais marcados polos cregos”. Deste xeito, interésanse en “ideoloxías contestatarias como agrarismo, republicanismo ou asociacionismo agrario na súa vertente máis radical, dominado polos socialistas e comunistas”. Así, os anos 30 comezan cunha “tensión social moi forte que vai estalar durante a Guerra Civil”, asegura Oliveira.\nUn enfrontamento que en Entrimo derivou en “escenas moi violentas de represión e de persecución cara familias: houbo unha xeración completa que foi eliminada da face política do concello”, salienta. “Á larga, esta situación provocou que se sedimentase unha ideoloxía moi contestataria e moi radical na xente de Entrimo que permanece hoxe en día”, conclúe o historiador.\nUn peche de século infausto na zona\nO 8 de xaneiro de 1992 cinco aldeas quedaron somerxidas baixo as augas do encoro de Lindoso: Aceredo, Buscalque, O Bao, Lantemil e a Reloeira. Este último pertencía ao concello de Entrimo ao igual que Lantemil (ao que o asolagamento afectou en pouca medida), aínda que, como indica Oliveira, só contaba con “catro ou cinco casas, non era moi grande”. O resto enmarcábanse dentro do concello de Lobios pero aquel suceso marcou dun xeito crucial á toda a zona lindeira, entre ela Entrimo: “Foi un dos acontecementos máis senlleiros, quizais un pináculo que marque un final tráxico do século XX no concello”, sostén o historiador local.\nArredor de 250 veciños víronse obrigados a deixar atrás a súa casa e, en consecuencia, a súa vida para atopar un lugar no que comezar de novo. Cando se coñeceu a chegada do encoro, algúns veciños negociaron a expropiación das súas propiedades coa hidroeléctrica portuguesa EDP (Electricidade de Portugal), a responsable e propietaria da construción.\nOutros, pelexaron. Como amosan as imaxes recollidas polo documental Os días afogados (2015, César Souto Vilanova, Luis Avilés Baquero), unha gran parte dos afectados fixeron presión ás institucións e á propia EDP de forma conxunta para acadar o que eles consideraban un trato xusto. Tal e como suplicaban a berros durante unha manifestación, recollida no documental dirixido por Souto e Avilés: “Queremos o que é noso!”, exclamaba, entre choros, unha muller da veciñanza.\nCando baixa o embalse, pódense ver as casas que quedaron asolagadas\nOliveira explica que o concello de Lobios foi o “máis damnificado” deste acontecemento e que para Entrimo supuxo “un gran impacto” a nivel local. Non só nun grao emocional, xa que, como é lóxico, existían (e existen) “relacións familiares, lazos de amizade, culturais e identitarios” entre ambos concellos, senón que tamén supuxo un “revulsivo” na vida de Entrimo debido a que algunhas familias atoparon acubillo nas terras entrimeñas.\nDito pulo provén, por unha parte, da chegada deses veciños “expatriados” con “indemnizacións importantes” que lles permitiron construír novas casas e, por outra parte, dun aspecto inmaterial: a xente desas aldeas caracterizábase por “unha tradición máis agraria e rural fronte ao carácter máis urbano e culto de Entrimo, o que supuxo unha rerruralizaicón do concello entrimeño e, en certa maneira, unha revitalización”, afirma o historiador.\nCase 40 anos despois, o encoro trae á mente da veciñanza máis recordos que infortunios. Así e todo, algunhas persoas do lugar quéixanse das pestes derivadas da presenza deste. Así o explica Carlos, un veciño de Lantemil: “O encoro afectounos en todo: no viño, na froita, nas hortalizas... Hoxe, cando empezan os tomates a madurar e ábrelo pola metade e está negro, xa está podre. Din que é dunha celulosa que hai aí cara Viana. A froita cae toda ao chán. Hai unha gran humidade. Deberiamos, como concello, ter a luz gratis porque en inverno coa humidade que hai, teño que ter estufas por tódolos lados na casa. Dá igual que chova como que non chova".


Correo Mail.ru | January 2020\nComo facer Mail.ru a súa páxina de inicio\nA páxina principal do servizo Mail.Ru consiste en varios bloques que permiten ao usuario obter varias informacións útiles, cambiar rapidamente a servizos de marca e comezar a buscar en Internet a través do seu propio motor de busca. Se queres ver esta páxina como principal para o teu navegador, siga algúns pasos simples.\nCancelar a subscrición ao correo en Mail.ru\nMoitas veces hai situacións nas que, ao rexistrarse en calquera servizo, un usuario subscríbese a un boletín informativo, pero ao cabo dun tempo esta información deixa de interesarse e xorde a pregunta: como cancelar a subscrición de calquera tipo de spam? No correo Mail.ru pode facelo só un par de clics. Como cancelar a subscrición de enviar mensaxes a Mail.\nComo crear "Nube Mail.Ru"\nO servizo Mail.Ru ofrece aos seus usuarios un almacenamento en nube propietario, onde pode descargar ficheiros individuais de ata 2 GB de tamaño e cun volume total de ata 8 GB de balde. Como crear e conectar este "Cloud"? Vexamos. Crear "nubes" en Mail.Ru Utilice o almacén de datos en liña de Mail.\nComo usar o correo temporal Mail.ru\nMoitas veces hai casos nos que é necesario rexistrarse en calquera sitio só para descargar un ficheiro e esquecer. Pero usando o correo básico, subscríbete ao boletín informativo do sitio e obtén unha morea de información innecesaria e pouco interesante que deixa á caixa de correo. Correo.\nCreación de preguntas sobre Mail.ru\nO sitio web de [email protected] é un servizo de Mail.ru, que permite aos usuarios facer preguntas e respostas. Hoxe en día é visitado por uns 6 millóns de persoas ao día. A idea principal do proxecto era compensar a inexactitude das consultas de busca grazas ás respostas dos usuarios reais. Dende a súa fundación, concretamente en 2006, acumulouse unha enorme cantidade de información útil no sitio web, que cada usuario pode encher converténdose no iniciador dun novo tema.\nComo introducir o correo en Mail.Ru\nO correo electrónico de Mail.Ru é un dos servizos máis populares en runet. Cada día a través del crea un gran número de caixas de correo, pero os usuarios novatos poden experimentar certas dificultades coa autorización. Formas de introducir o correo Mail.Ru Entra na túa caixa de correo Correo.\nComo eliminar todas as letras do correo de Mail.ru\nMoitos usuarios están interesados en eliminar todos os correos electrónicos á vez. Esta é unha pregunta moi urxente, especialmente se usa unha caixa de correo para rexistrarse en varios servizos. Neste caso, o teu correo convértese nun repositorio de centos de mensaxes de correo lixo e borralos pode levar moito tempo se non sabe como borrar todo o cartafol de correos electrónicos.\nEn moitos casos pode ser necesario revogar unha carta enviada por correo de Mail.Ru. Ata a data, o servizo non fornece esta función directamente, polo que a única solución é un cliente de correo electrónico secundario ou unha función de correo adicional. Falaremos de ambas opcións. Recordar mensaxes de correo electrónico en Mail.\nComo enviar un correo electrónico a Mail.ru\nParece que pode ser difícil no proceso de envío dunha carta. Pero ao mesmo tempo, moitos usuarios teñen unha pregunta sobre como facelo. Neste artigo daremos instrucións, onde describiremos detalladamente como escribir unha mensaxe usando o servizo Mail.ru. Crea unha mensaxe en Mail.ru. Para comezar unha correspondencia, o primeiro que debes facer é entrar na túa conta no sitio web oficial do correo.\nRecupera o correo eliminado Mail.Ru\nAta a data, só algúns servizos de correo electrónico permiten recuperar unha conta eliminada, incluído Mail.Ru. Este procedemento ten varias funcións importantes, cada unha delas debe considerarse antes de retirar a caixa. Neste manual falaremos sobre os métodos de renovación do servizo de conta.\nXerador de contrasinais en liña de Mail.ru\nOs xeradores de contraseñas crean combinacións difíciles de números, letras maiúsculas e minúsculas do alfabeto inglés e varios símbolos. Isto simplifica a tarefa para o usuario que precisa introducir un contrasinal de maior complexidade para garantir a seguridade da súa conta. O popular sitio Mail.ru permítelle xerar un contrasinal para o seu uso en calquera sitio.\nCambiar o contrasinal do correo electrónico Mail.ru\nSe tes dúbidas sobre a seguridade da túa caixa de correo no servizo Mail.ru, debes cambiar o contrasinal para el o antes posible. No noso artigo de hoxe imos dicir exactamente como se fai isto. Cambiamos o contrasinal no correo Mail.ru Autorizando na túa conta Correo.\nAs notificacións por SMS son unha característica moi cómoda que nos ofrece Mail.ru. Pode usalo para saber sempre se recibirá unha mensaxe por correo. Este SMS contén algúns datos sobre a carta: de quen é e de que tema, así como unha ligazón onde podes le-la completamente.\nCrear un chamamento ao servizo de asistencia de correo de Mail.Ru\nO servizo de correo Mail.ru no segmento de Internet de lingua rusa é un dos máis populares, desenvolvendo un enderezo de correo electrónico bastante fiable con moitas funcións. Ás veces pode haber problemas illados no seu traballo, que non poden fixarse sen a intervención de técnicos especialistas.\nMail.ru Mail non abre: Resolución de problemas\nNon é ningún segredo que Mail.ru Mail non sexa estable. Polo tanto, moitas veces hai queixas dos usuarios sobre o funcionamento incorrecto do servizo. Pero non sempre pode xurdir o problema ao lado de Mail.ru. Algúns erros que pode resolver coa súa propia man. Bótalle un ollo a como pode que o seu correo electrónico volva funcionar.\nComo usar a nube Mail.Ru\n"Cloud Mail.Ru" ofrece aos seus usuarios un cómodo almacenamento na nube, traballando para diferentes plataformas. Pero os usuarios novatos poden experimentar certas dificultades para familiarizarse co servizo e o seu uso adecuado. Neste artigo trataremos as principais características de "Clouds" de Mail.\nRecuperación de contrasinal do correo de Mail.ru\nPor desgraza, ninguén está inmune a piratear e "secuestrar" a caixa de correo. Isto é posible se alguén descobre os seus datos que usa para iniciar sesión na súa conta. Neste caso, pode volver ao seu correo electrónico, simplemente recuperando o contrasinal. Ademais, pode que esta información sexa necesaria se o esqueciches.\nConfiguración de correo de Mail.ru en Windows\nPara traballar con mensaxes que cheguen á súa conta de correo electrónico Mail.ru, pode e debe usar software especial - clientes de correo electrónico. Estes programas están instalados no ordenador do usuario e permítenlle recibir, transmitir e almacenar mensaxes. Neste artigo analizaremos como configurar un cliente de correo electrónico en Windows.\nCrear un correo electrónico en Mail.ru\nUn dos servizos máis populares que ofrece a posibilidade de crear unha caixa de correo é Mail.ru, o rexistro no que che contaremos a continuación. Como obter unha caixa de correo en Mail.ru Non rexistrar unha conta en Mail.ru non lle levará moito tempo e esforzo. Ademais, ademais do correo electrónico, accederás a unha gran rede social onde podes chatear, ver fotos e vídeos de amigos, xogar e tamén poderás utilizar o servizo de respostas por correo.\nQue facer se esqueceu o login Mail.ru\nQue facer se esqueceu o contrasinal da súa caixa de correo de Mail.ru, por suposto. Pero aquí tes que facer se se perde o correo electrónico de inicio de sesión? Tales casos non son infrecuentes e moitos non saben que facer. Despois de todo, un botón especial, como no caso do contrasinal, non está aquí. Vexamos como pode devolver o acceso ao seu correo esquecido. Vexa tamén: Recuperación de contrasinal de Correo electrónico.\nhttps://termotools.com gl.termotools.com © Correo Mail.ru 2020


Un de cada seis homes cre que as mulleres “gozan” cando se insinúan sexualmente ante elas no traballo -\nUn de cada seis homes cre que as mulleres “gozan” cando se insinúan sexualmente ante elas no traballo\nA traballadora resumiuno así: “Sufrín comentarios sobre o meu cu e o meu peso (ou falta del)/del). E un dos meus xefes, quen me chamaba ‘loura perigosa’ ou ‘a loura’ díxome que o xefe que me facía mobbing, trataríame mellor se lle practicase sexo oral. Sempre entre risas. Pero non por iso menos desagradable”. O testemuño, recollido nun informe monográfico sobre acoso sexual no traballo, sinala exactamente iso, unha forma de acoso e de violencia machista. Trátase dunha das violencias máis silenciadas e opacas que sofren as mulleres, neste caso no ámbito laboral, e cunha percepción social que segue estando distorsionada. Un de cada seis homes (16,8%), de feito, considera que as mulleres “gozan” cando se insinúan sexualmente #ante elas no traballo e un de cada tres (30%) entende que o feito de fixarse sexualmente nunha compañeira é un “afago” para elas.\nSon datos e testemuños do informe Acoso sexual e acoso por razón de sexo no ámbito laboral en España, presentado este xoves, impulsado pola Delegación do Goberno contra a Violencia de Xénero e elaborado polo sindicato Comisións Obreiras (CC OO). O traballo recolle as enquisas e sentenzas existentes sobre este asunto e entrevista a 1.119 mulleres de todas as comunidades autónomas de España que sufriron algún tipo de acoso sexual ou por razón de sexo no traballo. Segundo o informe, o 72,7% das mulleres e o 60,9% dos homes rexeitan que as traballadoras sentan afagadas cando se fixan sexualmente nelas e o 82,4% das mulleres e o 74,1% dos homes negan que elas gocen cando os seus compañeiros insinúanselles no plano sexual, segundo os datos que proveñen da Enquisa de Percepción Social da Violencia Sexual de 2018, recollida entre outras neste informe.\nComentarios (0) - Categoría Actividade En Ourense - Publicado o 29-04-2021 17:59


A campioa do mundo dominicana que agardou cinco anos para que España validase o seu matrimonio cun galego\nTemas: VIGO IGUALDADE\nYaniris Pena non puido saír da República Dominicana ata que o Goberno español non recoñeceu o seu casamento con Xosé Regueiro. Unha unión que denegou en repetidas ocasións ao entender que se trataba dun matrimonio de conveniencia. Tras o erro, pediu desculpas.\nPor Galicia Confidencial | Vigo | 12/12/2017 | Actualizada ás 08:30\nEsta é unha historia de amor triste pero con final feliz. O amor e a paixón entre os seus protagonistas é moi semellante á que Shakespeare escribiu de Romeo e Xulieta. Un galego, Xosé Antonio Regueiro, de Nogueira de Ramuin, nado ao pé do Sil, e Yaniris Pena, dominicana, nada en Villa los Almazigos (Santiago Rodríguez), protagonizaron un romance digno dun filme de amor.\nYaniris Pena, de República Dominicana, e Xosé Antonio Regueiro, de Galicia, botaron cinco anos para que o Goberno Español recoñecera o seu casamento\nCoñecéronse no bar Mus do Calvario, en Vigo, no 2012. Foi, como se di popularmente, un frechazo. Os dous estaban divorciados e os dous padecían a síndrome “da soidade”. Non dubidaron en xuntar as súas vidas. Ela, como tantos miles de inmigrantes carecía do permiso de residencia, o que a obrigou a regresar ao seu país.\nEntón, Xosé non dubido en viaxar á República Dominicana e casar con Yaniris para facilitar a súa situación de volta a Europa. Pero o problema comeza a xurdir cando intentan inscribir o casamento no consulado español dese país. As autoridades consulares consideraron o casamento como unha fraude de lei xurídico disimulado. Malia todas as probas, a vice cónsul de España, Ainoha Fabrega, toma a decisión de denegar dito casamento. Comeza entón un auténtico pesadelo para a parella que, durante cinco anos di sufrir “todo tipo de humillacións e discriminacións” nas dependencias consulares españolas.\n“Infinidade de veces Yaniris intentou conseguir unha resposta e terminou voltando a casa chorando”, asegura o seu home. En dúas oportunidades Xosé reiterou o pedido de inscripción do matrimonio, tendo sempre unha resposta negativa. En todo este tempo os dous namorados sufriron todo tipo de consecuencias, tanto económicas como sicolóxicas.\nDe feito, e segundo apuntan, Yaniris sufriu unha trombosis con lesións faciais e un estado agudo de depresión, mentres que Xosé recorreu aos medios de comunicación, a numerosos avogados, para denunciar a inxusta situación. Neste último mes de febreiro Regueiro decidiu viaxar a Santo Domingo, para facer o seu último intento, para poder legalizar o casamento. Logo de volver realizar unha nova inscripción consular e, fronte ás evidencia da legalidad do casamento, o vice cónsul Ángel Alvar Merino, tramitou positivamente a solicitude.\nLogo de anos de incomprensión, Alvar Merino, en nome do goberno español, desculpouse dos erros cometido neste caso e dixo que moitos funcionarios, actúan con prexuicio, rexeitado ao redor de catro mil inscripciones matrimoniais por ano. Regueiro manifestou que o vicecónsul español demostrou a súa gran sensibilidade e profesionalidade ao recoñecer os erros cometidos polas autoridade consulares anteriores.\nRegueiro expresa con pesar, que os españois teñen pouca memoria, porque foi a República Dominicana á que acolleu a milleiros de emigrantes galegos desde fins do século pasado, como así tamén durante o exilio español. Pola súa banda, Yaniris, unha das deportistas máis importantes do seu país, gañadora de múltiples medallas de ouro en atletismo, sinalou que sente unha gran satisfacción por lograr que se fixera xustiza, recoñecendo a “constancia e amor” do seu home.\nAgora, Yaniris agarda poder utilizar os coñecementos profesionais para mellorar o atletismo galego. Mentres Xosé Regueiro, mostra a súa euforia e alegría, porque a súa loita non foi en balde. Con todo, os dous agardan que non se repita unha inxustiza con outras parellas. Agora o matrimonio soña con ter o seu primeiro fillo.\nRevisa o texto e pono ben.


Contan mil contaxios cada 100.000 habitantes\nDesde a segunda feira, queda limitda a mobilidade nesas zonas básicas de saúde, que se atopan en seis distritos da capital. Carabanchel, Usera, Villaverde, Villa de Vallecas, Puente de Vallecas e Ciudad Lineal, cunha maioría social obreira e de menor poder adquisitivo son os afectados.\nDíaz Ayuso durante a comparecencia na Real Casa de Correos. / E. P.\nA medida tamén lle afecta a outros sete municipios da comunidade, Fuenlabrada, Humanes, Moraleja de Enmedio, Parla, Getafe, San Sebastian de los Reyes e Alcobendas.\n"Detectamos que hai 37 áreas en toda a Comunidade onde a incidencia é moi superior”, explicou a presidenta da Comunidade de Madrid, Isabel Díaz Ayuso. Para engadir que “estamos a falar dun milleiro de contaxios por cada 100.000 habitantes, una cifra gravísima”. Por iso, xustifica a presidenta madrileña, “vémonos na obriga de tomar medidas para conter a propagación do virus”.\nSegundo comunicou, suspéndese a actividade en parques e xardíns pero non se limita a capacidade dos transportes e permítese circular dentro dos mencionados distritos e concellos cunha serie de limitacións como que as reunións privadas non poderán superar as seis persoas e haberá unha redución da capacidade dos locais de 50%.\nAsí mesmo, queda restrinxida a entrada e a saída nestas zonas agás para cuestións, como, os desprazamentos ao lugar de traballo ou a centros sanitarios, a unha citación xudicial, ao coidado de persoas dependentes ou para ir ao colexio.\nAyuso desbota o confinamento e o estado de alarma\nA pesar de que durante a primeira vaga da Covid-19, Madrid foi o lugar desde o que se espallaron máis contaxios ao resto do Estado e á Galiza, nesta segunda vaga a presidenta da Comunidade insiste en que “hai que evitar a toda costa o estado de alarma e, sobre todo, o confinamiento". As razóns dadas por Ayuso para rexeitar estas medidas, que no seu momento o Goberno español non quixo adoptar, refírense a que ambas as dúas son “o desastre económico e hai que evitalo por todos os medios”.\nAyuso informou tamén de que na segundo feira, se reunirá co presidente español Pedro Sánchez para solicitarlle “un espazo de colaboración” porque, di, precisan “a forza do Estado”.\nrestricións comunidade de madrid COVID-19 isabel díaz ayuso


España é o terceiro produtor agrícola europeo, pero ocupa os últimos postos en crecemento de renda agraria | Consumer\nEspaña é o terceiro produtor agrícola europeo, pero ocupa os últimos postos en crecemento de renda agraria\nNo último ano, a renda agraria española aumentou un 6%, a metade que a media europea\nPor mediatrader 31 de Xullo de 2011\nEspaña é o terceiro produtor agrícola de Europa, só por detrás de Francia e Italia. Con todo, ocupa os últimos postos en crecemento de renda agraria, “o que evidencia a forte perda de competitividade do campo español”, sinala a Federación Nacional de Comunidades de Regadoras (Fenacore). Segundo datos da Comisión Europea (CE) recollidos por esta organización, o noso país achega máis do 12,5% do total de produtos hortofrutícolas ao mercado común, mentres que as producións francesa e italiana contribúen cun 19% e un 13%, respectivamente.\nDetrás de España, Alemaña (12,2%), Reino Unido (6,9%) e Polonia (5,7%) encabezan o ranking de países con maior produción agraria da UE-27. Ademais, o seis estados citados concentran máis do 70% das exportacións de produtos agrarios.\nAs cifras de produción agraria do campo español contrastan coa baixa renda que perciben os agricultores, de maneira que o noso país é ao mesmo tempo un dos principais exportadores e un dos que menos rendemento económico obtén da súa actividade, sinala Fenacore. No último ano, a renda agraria española aumentou tan só un 6%, a metade que a media europea e moi lonxe das subidas experimentadas por outros produtores de peso como Francia (+31,4%) ou Alemaña (+22,8%), “o que nos sitúa entre os últimos postos da UE-27 en termos de incremento de renda”.\nPara Fenacore, este desequilibrio entre a elevada produción e o esborralle do poder adquisitivo do sector -que no últimos cinco anos retrocedeu máis dun 26%- “pon de manifesto a perda de competitividade que experimentan os produtos agrarios españois dentro da UE”. Por iso, reclama a necesidade de desenvolver unha política agraria que “garanta a supervivencia dun sector estratéxico para a economía española, cunha achega ao PIB do 2,8% e mesmo superior ao 15% se se ten en conta toda a industria agroalimentaria asociada”.\nA organización defende que a próxima reforma da Política Agraria Común (PAC) de 2014 inclúa as emendas necesarias para estabilizar a renda agraria dos agricultores españois e evitar que vendan os seus produtos a un prezo por baixo dos custos de produción “cando, paradoxalmente, os consumidores europeos deben pagar de media catro veces máis por eles nos mercados”. O presidente de Fenacore, Andrés do Campo, asegura que “se non se atalla esta situación os agricultores veranse obrigados a abandonar a súa actividade. Algo que resulta inconcibible cando é necesario incrementar a produtividade agraria en máis dun 43% antes de 2030 e nun 72% antes de 2050 para abastecer as necesidades alimenticias dunha poboación mundial crecente e actualmente desabastecida”.\nagricultores agroalimentaria competitividade hortofrutícolas-gl renda\nNovidades na Declaración da Renda 2014


Vimos de publicar a segunda listaxe de persoas admitidas – Xuvenciencia Campus\nVimos de publicar a segunda listaxe de persoas admitidas\nContinúa o proceso de matrícula para o Campus de Verán XuvenCiencia 2021 e hoxe publicamos a listaxe da segunda convocatoria, logo de sortearse a prazas vacantes tras concluír a primeira fase. As e os admitidos disporán dun prazo ata o domingo 30 de maio ás 23.59 horas para formalizaren a súa matrícula. Unha vez rematado este prazo, se ficase algunha praza sen cubrir, volveríase facer un novo sorteo entre as persoas da listaxe de agarda, que tamén podedes consultar.\nA aqueles e aquelas afortunadas que xa fixeron os trámites para se matricular no primeiro prazo quédalles agora imprimir e asinar o consentemento informado (a páxina 4 do PDF da solicitude que se xera no formulario online). No caso do alumnado menor de idade, a sinatura terá que ser das familias ou titores/as. Este documento asinado deberá ser entregado á chegada ao Campus.\nUnha vez rematado o procedemento de matrícula será cando se adxudiquen os diferentes proxectos ofertados (dez + un obradoiro de medios). Na entrada ao Campus de Verán XuvenCiencia 2021, que se celebrará en Lugo (Campus da USC) do 28 de xuño ao 2 de xullo, recibirás o teu portanome coa información sobre o teu proxecto.\nPrevXa temos a primeira listaxe de persoas admitidas!!!\nTerceira listaxe de admitidasNext


Febreiro 2022 - Cruz Vermella\n24 Feb Cruz Vermella apoia ás familias da tripulación do Villa de Pitanxo\nCruz Vermella estivo apoiando ás familias da tripulación do pesqueiro galego que naufragou o 15 de febreiro en augas de Terranova (Canadá). O afundimento do Villa de Pitanxo é a traxedia marítima máis grave que sufriu España nos últimos 40 anos. O Equipo de Resposta Inmediata...\n10 Feb Birane Ngom, de Senegal a Allariz da man do Plan de Emprego\nPosted at 11:39h in Uncategorized @gl\nA súa mirada dio todo: transmite esa tranquilidade de quen está en paz consigo mesmo. Hai uns días Birane Ngom volveu a Cruz Vermella tras máis de tres anos nos que, a base de esforzo, a súa vida deu un cambio total. E fíxoo para...\n09 Feb Cruz Vermella, vinte anos reinventándose para favorecer o acceso ao emprego das persoas que o teñen máis difícil\nPosted at 17:22h in Uncategorized @gl\nO Plan de Emprego de Cruz Vermella cumpre o seu vinte aniversario cun alcance total de 780.000 persoas, 47.230 en Galicia, das que máis de 200.000, 13.670 en Galicia, conseguiron un posto de traballo. A crise sanitaria, social e económica derivada da pandemia da COVID-19 afectou...


CONGALSA volve felicitar as Festas de Nadal coas postais premiadas no seu concurso navideño – O Barbanza\nCONGALSA volve felicitar as Festas de Nadal coas postais premiadas no seu concurso navideño\nCONGALSA vai felicitar estas vindeiras festividades, por terceiro ano consecutivo, coas postais premiadas no seu III Concurso de Postais de Nadal. Trátase de tres contribucións artísticas elaboradas por outras tantas nenas de diferentes idades, vencelladas familiarmente a empregados da compañía de produtos conxelados do mar. A actividade enmárcase na terceira edición do certame de Postais de Nadal, ao abeiro da iniciativa Personas e que este ano, como novidade, incorporou unha categoría de adultos.\nAs gañadoras do concurso, ao que se presentaron este ano 35 propostas, foron Amaya Hermo, de 6 anos (na categoría baby, de 3 a 6 anos); Lea Tarrío, de 8 anos (en categoría junior, de 7 a 10 anos), e Lucía Millán, de 14 anos (en categoría teens, de 11 a 14 anos).\nFinalmente, na categoría de mozas e adultos, a partir de 15 anos, resultou vencedora Laura Fontao, traballadora do Departamento de Administración.\nOs kits de pintura, premio co que se recoñeceu a cada unha das gañadoras, foron entregados este venres 11 de decembro polo director xeral da empresa da Pobra, Luis Miguel Simarro, quen destacou “a consolidación da iniciativa na axenda do Nadal de CONGALSA, unha acción que busca fortalecer a comunicación interna e afianzar o sentimento de pertenza á empresa”.\nTodas as persoas que participaron nesta edición do concurso recibiron un póster de agasallo coas postais participantes. Como dixemos, os nenos e nenas que enviaron as súas propostas de postal están vencelladas e vencellados a persoal de varios departamentos da compañía (produción, comercial, calidade, administración, mantemento e técnico) tanto da sede central na Pobra do Caramiñal como das instalacións que a empresa ten en Canarias.\nRecollida de xoguetes solidaria\nOutra iniciativa que se consolida en CONGALSA é a campaña solidaria de recollida de xoguetes entre o persoal da empresa para doar ás familias necesitadas da contorna do Barbanza. Fontes da empresa explican que para poder cumprir cos protocolos anti-COVID, este ano a recollida efectuarase o exterior das instalacións da súa sede na Pobra, nun colector habilitado ao efecto.\nO día 18 de decembro, antes de ser entregados ás entidades beneficiarias, os xoguetes recolleitos serán sometidos a un tratamento de desinfección efectuado pola empresa Andrade, que colabora de maneira altruísta coa iniciativa para garantir as máximas condicións de seguridade sanitaria.


Monforte, cidade universitaria:Xornada de portas abertas na Aula da UNED – EnComún\nO alcalde de Monforte, Severino Rodríguez, amosou aos docentes da comarca as características da Aula da Universidade Nacional a Distancia (UNED) situada na Casa da Cultura. F.Cedida.\nCiencias Ambientais, Administración e Dirección de Empresas, Dereito, Turismo, Enxeñería Informática, Socioloxía ou Historia da Arte son, entre outros, algúns dos Graos universitarios oficiais que poden cursarse a distancia dende a Aula que a Universidade Nacional de Educación a Distancia (UNED) ten aberta en Monforte de Lemos, ademais de realizar de xeito presencial os Estudios de Acceso á Universidade para maiores de 25 anos, e o Grao en Educación Social. Para dar a coñecer as novas instalacións, equipamento e programación académica á cidadanía, dende a dirección da UNED en Lugo e o Concello de Monforte organizaron unha xornada de portas abertas coincidindo coa apertura do curso académico 2012-2013 o pasado 18 de outubro.\nVANTAXES DA UNIVERSIDADE A DISTANCIA\nDurante esta xornada, un grupo de docentes e directores dos centros educativos da comarca desenvolveron unha visita guiada polas instalacións, situadas nas dependencias da Casa da Cultura de Monforte, onde o alcalde, Severino Rodríguez, e o director da UNED en Lugo, José Luis Prieto Arroyo, explicaron as innovacións metodolóxicas e tecnolóxicas que incorpora esta modalidade formativa para que poidan transmitir as vantaxes deste sistema aos seus alumnos. Prieto Arroyo comentou aos docentes que a UNED está rexistrando un gran incremento de matrículas, especialmente de xente moza, e que a idade media do seu alumnado atópase arredor dos 37 anos. O director da UNED en Lugo salientou a enorme facilidade de cursar unha carreira universitaria dende a casa, cun ordenador e unha web, así como as múltiples posibilidades formativas que ofertará a UNED Aberta en forma de cursos, simposios e congresos que se poden seguir dende a casa de xeito gratuíto.\nOS EMPRESARIOS LOCAIS AMOSAN O SEU INTERÉS\nEsta xornada de portas abertas adicou un espazo ao empresariado local. Un grupo de empresarios monfortinos visitaron as aulas e asistiron a unha videoconferencia co director do INTECCA e doutor en Economía Jorge Vega Núñez, quen lles falou sobre as “Aportacións da tecnoloxía ó desenvolvemento empresarial”. Asimesmo, o alcalde de Monforte puxo a disposición do empresariado local as instalacións e os medios tecnolóxicos da UNED de Monforte. Trala visita, os empresarios amosaron o seu interés pola oferta de cursos específicos da UNED para o mundo empresarial, así como pola posible colaboración coa Universidade que redunde en beneficio dos seus negocios.


A nulidade do IRPH obrigaría á banca a devolver os intereses a 30.000 galegas - Nós Televisión\nA nulidade do IRPH obrigaría á banca a devolver os intereses a 30.000 galegas\nO informe abre as portas á anulación das hipotecas e á devolución dos intereses por tratarse o IRPH dun novo abuso hipotecario\nO avogado xeral da Unión Europea Maciej Szpunar vén de publicar un informe que abre as portas a que as hipotecas pasen por control xudicial e poidan ser anuladas por abusivas e pouco transparentes, como denunciaban diferentes colectivos e afectadas.\nATENCIÓN: La unidad de prensa del TJUE CONFIRMA que en opinión del Abogado General:\n-el #IRPH no está exento de control por ninguno de los 2 motivos defendidos por banca y gobierno\n-la fórmula de cálculo es compleja y poco transparente y requiere info sobre cálculo+evolución\n— IRPH Stop Gipuzkoa (@irphstop_gpzkoa) September 10, 2019\nEste informe de Szpunar é o último paso antes de coñecer a sentenza definitiva, que aínda tardará uns meses. A miúdo, a sentenza do Tribunal de Xustiza da Unión Europea ten o mesmo sentido que a avogacía xeral, equivalente á figura do fiscal na xustiza española.\nO Índice de Referencia de Préstamos Hipotecarias foi un índice hipotecario presentado como alternativa ao Euribor, cando este subía e era inestable. O IRPH foi amosado pola banca como un índice estable e sen risco, mais os diferenciais que afectan ao seu cálculo mudaron e remataron por provocar uns intereses inxentes e inasumibles para as persoas afectadas con hipotecas baixo este índice.\nA loita xudicial pola súa nulidade foi comezada por IRPH Stop Gipuzkoa. Ante varias demandas colectivas e individuais, en 2017 o Supremo declaraba “non abusivo” o IRPH. En 2018, a xustiza europea posicionouse a favor dos clientes afectados e o estado español volveu defender os intereses da banca.\nAgora, este informe abre a porta á devolución das hipotecas ás persoas afectadas, que en Galicia son unhas 30.000 persoas. Haberá que agardar ata finais de ano para coñecer a sentenza definitiva.\nComo aconteceu coas cláusulas chan, a banca sería a maior prexudicada: unha sentenza favorable do TXUE obrigaríaa a devolver os intereses cobrados, que rondarían os 10.000 millóns de euros segundo distintas estimacións.\nArtigo anteriorOs accidentes laborais mortais soben un 4,5 % en todo o Estado\nSeguinte artigo#GrelladoMartes. ‘Liberdade de expresión tamén para o fascismo?’ con Ana Miranda e Jorge Crego


Biblio Ollos Grandes: Outras mulleres: Bata por fóra, muller por dentro\nOutras mulleres: Bata por fóra, muller por dentro\nDe Bibliovoveda, IES Alexandre Bóveda:\nBata por fóra, muller por dentro\n"Para celebrar o día Internacional da Muller Traballadora , este ano contamos cun vídeo dunha creadora viguesa, Claudia Brenlla, que se titula “Bata por fóra, muller por dentro”. A nosa compañeira Chis tróuxoo ao centro e propuxo actividades para traballalo na aula, así como as ideas para a performance de mañá. O vídeo é moi interesante, creativo e divertido . É en realidade unha homenaxe ás mulleres que traballan as súas casas, coidan dos pequenos e maiores, cultivan as leiras, mariscan, limpan as tumbas dos seus difuntos, etc, ataviadas moi a miúdo con esas batas. Batas con ou sen mangas, con botóns ou cinto, abotoadas diante ou detrás, case sempre de cadros, pero tamén de raias, flores ou lunares. Batas coas que protexen a súa roupa ou coas que se gardan do frío. Batas que din: "vou traballar" (e que se poñen a primeira hora da mañá e se quitan ben entrada a noite). E por suposto, batas coas que realizan un traballo que non coñece o que son as vacacións, xubilacións, pagas, pensións, nin ningún tipo recompensa e, sobre todo, admiración.\nAlumn@s de diferentes cursos estiveron traballando sobre este vídeo: analizárono e escribiron poemas, microrrelatos e outros textos (que estaán expostos nos taboleiros da planta baixa do instituto). Ademais temos a "exposición" das batas no vestíbulo, que o enche de cor todos estes días e nos recorda moitas cousas, ademais das nosas antepasadas ("a miña avoa ten unha desas", comentoume un alumno estes días, "miña nai un feixe delas", dixo outra rapaza). Moita bata.\nA celebración de hoxe luns no insti: virá a directora do vídeo a falar cos alumn@s de varios cursos que o traballaron. E a última hora, no patio, realizarase unha performance ( asistirán @s alumn@s de 2º e 4º de ESO, varios cursos de 1º e un de 2º de Bach, un 3º e un 1º de ESO) que consistirá no seguinte: primeiro faremos unha pequena introdución e leremos algúns dos textos escritos polos rapaces e rapazas, e logo os alumn@s dos diferentes cursos irán colocando as batas coas que previamente se fixeron sobre a silueta dunha bata xigante debuxada con xiz no chan. Desta maneira montarase unha bata pachtword xigante. @s alumn@s de tecnoloxía gravarán todo esto e montarán un vídeo.\nQuince profesores/as de varios departamentos e uns trescentos alumnos/as veñen traballando na aula dende fai días, baixo a coordinación de Chis. Un proxecto interdisciplinar que no que teñen cabida as TIC, as matemáticas, as linguas, a filosofía, historia, cidadanía, música (tamén participa o alumnado do conservatorio). Un proxecto que foi agrandándose pouco a pouco ata o punto de que onte saímos en TVE (España directo), a coordinadora foi entrevistada na Cadena SER e hoxe, Luns, non deixaron de vir cámaras de distintas televisións e saímos na prensa.\nTeremos que esperar uns días para poñer un post con todos os traballos feitos polo alumnado, as fotos de todos os eventos e os vídeos realizados nas clases.\nDe momento deixamos aquí o enlace á noticia do Faro de Vigo e o vídeo de TVE (debedes ir ata o minuto 21,10 aprox.)"\nQueremos ver ese vídeo resultante. Parabéns\nBy Maria - março 08, 2010\nEtiquetas: Bibliotecas, Dia da Muller


10 series e documentais sobre o planeta e os animais para ver en casa\nAínda non sabes que ver nestes días? Agora é momento de quedarse na casa e por iso, queremos achegar un recompilatorio de algúns documentais sobre animais ou sobre o Planeta Terra.\nAínda non sabes que ver nestes días? Agora é momento de quedarse na casa e por iso, queremos achegar o noso granito de area facéndoche a corentena moito máis levadía. Aínda é tempo de manta e non hai nada mellor que acompañala con algúns documentais sobre animais ou sobre o Planeta Terra.\nPor iso, recompilamos unha listaxe de 10 documentais sobre o planea e os animais onde poderás gozar das distintas marabillas que che ofrece o medioambiente, entender o cambio climático e aprender a coidalo para a súa sustentabilidade.\n1. Our Planet | O noso planeta\nEsta serie de documentais sobre o planeta revolucionou sen dúbida a plataforma xa que os seus 8 capítulos foron todo un éxito. Neste documental, poderás ver toda a beleza da natureza que habita no Planeta explorando as súas profundidades e recunchos ademais de coñecer os cambios que se están dando nel.\n2. Before the flood | Antes que sexa tarde\nUnha película documental que nos fará pensar sobre o cambio climático e o seu efecto no noso planeta. Está baseada nunha longa viaxe por todo o mundo protagonizada por Leonardo DiCaprio onde aparecen personalidades entrevistadas como Barack Obama ou Bill Clinton. Móstranos o quecemento global e medidas para poder afrontalo.\n3. Planeta Terra II\nA través de Planeta Terra aprenderás desde como se fixo ata os diferentes lugares fascinantes que atopamos nel. Esta serie de documentais sobre o planeta da BBC tardou cinco anos en filmarse e producirse e foi cualificada como a visión á diversidade do planeta. Profunda na vida do planeta, así como problemas que actualmente o están prexudicando. Tamén mostra paraísos e paisaxes idílicos pouco visitados polo home que poderás coñecer a través da pantalla.\nO secreto da sustentabilidade é un documental sobre animais, concretamente baseado en como a industria gandeira afecta o quecemento global. Centrado nunha viaxe dun ecoloxista buscando respostas a solucionar o problema a industria da carne como gran ameaza para o planeta. As consecuencias da industria gandeira no noso planeta centrada en principais causas como a contaminación e deforestación.\n5. One strange rock | O noso planeta\nEsta serie documental producida por National Geographic e presentada por Will Smith, trata de catro astronautas vivindo a historia da Terra desde o espazo exterior. Explícanos que todo está interconectado e que o noso planeta é un lugar marabilloso cheo de curiosidades que non deixan de sorprendernos.\nDisney + / Netfilx\n6. Chasing Coral | En busca do coral\nEn busca do coral é un documental que percorre 30 países con máis de 500 horas de gravación nas profundidades mariñas para contar como o cambio climático afecta o mundo mariño, en especial á flora e fauna, provocando a desaparición por mor da contaminación.\nÉ un ensaio documental onde quere poñer o foco nun problema presente e é que o noso planeta ten recursos limitados. Este extraordinario documental pon en valor á relación entre a condición animal e humana. Por iso, o director e activista ambiental Yann Arthus- Bertrand quere transmitir que aínda podemos cambiar o planeta sempre que cambiemos a nosa forma de relacionarnos e interactuar con el.\n8. Wild Yellowstone\nWild Yellowstone é unha serie documental sobre animais e o seu lugar na natureza. Esta serie gravouse en diferentes épocas do ano e pódese apreciar a impresionante fauna de Yellowstone, un lugar único no mundo onde penetrarche se queres coñecer a vida destes animais.\n9. Grandes migracións\nNesta serie poderás vivir en primeira experiencia as dificultades coas que se atopan os animais que migran por todo o planeta, onde realizan verdadeiras maratóns a vida ou morte para cambiar de fogar.\n10. O planeta dos paxaros\nSabías que as aves poden vivir case en calquera parte do planeta? Atoparás aves desde o Polo norte ata calquera illa, como poden facelo? Descobre o mundo das aves e como se adaptaron para sobrevivir en case calquera lugar.


Un ‘bocata’ con sustancia na creación do Ruxe Ruxe (Vigo) – Turismo de Galicia\nUn ‘bocata’ con sustancia na creación do Ruxe Ruxe (Vigo)\n27 Xuño, 2016 5 Decembro, 2016 - Deixa un comentario\nGerson Iglesias e Carlos Barreira, gañadores do concurso de tapas Petisquiño vigués, son outra parella de cociñeiros nunha edición de De Tapas por Galicia fecunda nas duplas de creadores. “O noso é amor laboral”, ri Gerson. Na final da Cidade da Cultura os chefs prepararán “un prato tradicional pero dándolle unha volta”. Trátase dun ‘Pepito’ de polbo en pan rústico con allada texturizada, un pequeno bocadillo informal e divertido que, pese a que se coma coas mans, ten a súa sustancia. En primeiro lugar, que o polbo non é un polbo calquera: “Traémolo da Illa de Ons, con todos os certificados de rastrexabilidade, e está espectacular”. O pan fano con cinco algas diferentes, e o resultado acompáñase cunha emulsión de pemento texturizado, algas wakame, brotes ecolóxicos, cebola acaramelada doce e un pisto de verduras.\nArtículo Anterior A Coruña presenta unha fusión de contundencia e delicadeza en De Tapas por Galicia\nArtículo Seguinte Porta da Pía (Ourense) resume nunha tapa a gastronomía da provincia


FP7-PEOPLE-2011-COFUND. Movilidade transnacional de investigadores.\nA movilidade transnacional abre novos horizontes aos investigadores.\nPara favorecela, as accións Marie Curie ofrecen financiamento adicional a programas de bolsas novos ou xa existentes, regionais ou nacionais, de formación para a investigación e o desenvolvemento da carreira profesional. Co programa COFUND pódense tamén apoiar e reforzar programas internacionais, tanto novos como xa existentes.\nEsta acción COFUND ten como obxectivo aumentar as posibilidades de movilidade a escala europea para a formación e o desenvolvemento profesional dos investigadores con experiencia, na liña dos obxectivos establecidos na actividade da partida ”Formación permanente e promoción profesional”, aumentando así o seu impacto global.\nA acción de co-financiamento está enfocada a programas de apoio á movilidade transnacional de investigadores experimentados nas diferentes etapas da sua carreira, incluidos os investigadores pouco después de haber obtido un dotoramento, mediante a ampliación ou a profundización das suas competencias individuais, especialmente en termos de adquisición das habilidades multi ou interdisciplinarias ou adquisición de experiencias intersectoriais e, en particular, fomentar a movilidade entre as organizacións do sector público e empresas privadas, para apoiar os investigadores na obtención ou reforzo dunha posición independiente de alto nivel, como por exemplo como investigador principal, profesor ou a posición doutros altos cargos na educación ou na empresa. Pretende ademáis integrar aos investigadores nunha carreira de investigación nos Estados membros e países asociados, en particular no seu país de orixe, tras unha experiencia de movilidade.\nA acción ten en conta tres tipos de movilidade transnacional, baseados esencialmente en:\n1) Movilidade de saida para las bolsas e subvencións aos residentes dos Estados membros ou países asociados, de preferencia cunha fase de regreso .\n2) Movilidade de acollida para as bolsas e subvencións aos non residentes do país da organización de acollida\n3) Reintegración dos nacionais dos Estados membros ou nacionais de terceiros países asociados que leven a cabo investigacións nun terceiro país durante, al menos 3 anos, co fin de establecer unha carreira a longo prazo despois deste periodo de movilidade transnacional.\nPoderán optar a este financiamento os organimos públicos e privados responsables do financiamento e xestión de bolsas ou de programas de formación para investigación, tales como ministerios, institutos ou entes de investigación, organizacións internacionais e outras entidades que exerzan funcións de interese público.\nCofináncianse propostas de programas de bolsas ou de formación en investigación de carácter plurianual. Os programas teñen que ter algún elemento de movilidade transnacional, tal como movilidade de entrada ou saida de investigadores ou a súa reintegración laboral en investigación en Europa.\nA cofinanciación COFUND consiste nunha contribución porcentual fixa e cun tope máximo aos costes de investigadores participantes na acción. Os acordos da axuda, dunha duración de 2 a 4 anos, fírmanse coa Comisión.\nOrzamento anual para o ano 2011: 90 millóns de euros ( pode variar nun 10%)\nACCIÓNS MARIE CURIE\nR/ Albacete, 5 - 2a planta Este\nTel: +34 916 03 79 56\nR/Albacete 5 - 5ª sur\nTel: +34 916 03 83 99\nAs propostas COFUND decídense nun concurso aberto. A selección faraa un grupo paritario independiente que xulgará a excelencia cuns criterios predeterminados de selección dos bolseiros, para facela transparente i equitativa. Avaliarase a capacidade de xestión, a claridade do proceso de solicitude e a utilidade do programa para o desenvolvemento profesional dos investigadores participantes.


Os populares da Pobra do Brollón censuran a privatización de servizos municipais por parte do Goberno local do BNG\nO voceiro municipal, Fernando Parada, explica que “o Concello iniciou dous procedementos para a contratación do servizo de mantemento de alumeado público e reparación de instalacións eléctricas municipais e para a reparación e mantemento das redes de abastecemento de auga e saneamento”\nPP de Lugo | 2019-01-02\n02 de xaneiro, 2019. O voceiro do PP na Pobra do Brollón, Fernando Parada, critica a privatización do servizo de mantemento do alumeado público e reparación de instalacións eléctricas municipais e do servizo de reparación e mantemento das redes de abastecemento de auga e saneamento do Concello.\nParada explica que “o Concello da Pobra do Brollón iniciou dous procedementos para a contratación destes servizos tal e como publicou no taboleiro de anuncios”. O prego de prescricións técnicas para a contratación do servizo de electricidade establece un prezo de 25.000 euros anuais; mentres que para o contrato de fontanería, se recollen 35.000 euros anuais.\nAnte estes feitos, o voceiro do Grupo Municipal Popular amosa o seu interese por coñecer “os informes técnicos e económicos que avalen a privatización do servizo no caso de que determinen que esta condición suporía unha mellora dos servizos e/ou unha diminución do seu coste para as arcas municipais”.\nOs populares lamentan que “o Goberno local do BNG aposte por externalizar servizos que poden realizar os operarios municipais e que, coa súa privatización, suporá a perda de oportunidades para xerar postos de emprego”. Igualmente, “se no procedemento aberto estes servizos son adxudicados a unha empresa de fóra do municipio, tamén se perde a posibilidade de ofrecer emprego aos veciños da Pobra do Brollón. En calquera dos casos, é un exemplo de prexuízo para as persoas desempregadas do municipio”.\nDende o PP da Pobra do Brollón lamentan estas políticas do rexedor nacionalista que “chocan coas críticas que o seu partido verte continuamente sobre o Partido Popular. Con estas iniciativas cáelle a careta ao BNG”, defendeu Parada.


Estas organizacións lembran que as devolucións en quente, aínda coa entrada en vigor da última reforma da Lei de Seguridade Cidadá –que nunha das súas disposicións finais coaba a cobertura legal desta práctica–, requiren que se respecte “a normativa internacional de dereitos humanos e protección internacional da que España é parte”, como sinala a propia Lei de Seguridade Cidadá.\nTamén sinalan que a Defensora do Pobo emitiu varias recomendacións ao Ministerio de Interior nas que apunta a “necesidade de ditar unha resolución administrativa, con asistencia letrada e de intérprete, e indicación dos recursos que se poderán interpor contra ela”, e que se debe deixar constancia escrita diso, así como que se verificou que a persoa é maior de idade e non é vítima de trata de seres humanos.\nO Consello de Europa tamén rexeitou en repetidas ocasións a práctica das devolucións en quente que realiza España, recomendando o cesamento na entrega de persoas inmigrantes ás forzas auxiliares marroquís, dado os malos tratos que estes inflixen ás persoas devoltas.\nO comisario Dimitris Avramopoulos, en nome da Comisión e en resposta escrita do 25 de novembro de 2015 e 29 de xaneiro de 2016, expuxo que “o respecto do principio de ‘non devolución’ no contexto das operacións de retorno inmediato, como as aplicadas nas fronteiras exteriores de Ceuta e Melilla, pode garantirse se quen estean suxeitos ao retorno inmediato teñen a posibilidade, de feito e de dereito, de presentar unha posible petición de protección nun paso fronteirizo de fácil acceso”. Posibilidade que, segundo afirman desde estes colectivos, é de “imposible cumprimento coa aplicación desta práctica”.\nPola súa banda, o Tribunal Europeo de Dereitos Humanos (TEDH) admitiu a trámite nos últimos meses tres demandas de particulares que sufriron en primeira persoa estas prácticas por posibles vulneracións de Dereitos Fundamentais.


Frente Popular Galega (FPG) » As responsabilidades penais da banca\nInicio » Outras voces, De economía » As responsabilidades penais da banca\nEscrito por Frente Popular Galega on 14th Dec, 2010 //\nSe un cirurxián opera a un paciente e comete un erro, resultado de neglixencia ou de incompetencia, que causa a súa morte, o cirurxián probabelmente será sancionado, sanción que pode mesmo chegar ao encarceramento e perda da súa licenza para exercer a súa profesión, a cirurxía. É o que se chama mala práctica médica. Tal sistema de sancións é necesario para protexer á cidadanía de incompetencias e neglixencias de profesionais cuxas accións poden afectar o seu benestar e calidade de vida. E se un empresario debido á súa neglixencia e/ou imprudencia dana a saúde dos seus traballadores, pode recibir sancións que inclúan tamén o seu encarceramento. Estas normas e sancións existen na maioría de países da OCDE (o club de países máis ricos do mundo). En todos eles considérase necesario que se desenvolvan normas e sancións que protexan á cidadanía do dano causado por terceiros, resultado de incompetencia ou neglixencia. É máis, se estes terceiros sacan proveito e benefícianse de tales danos, a sanción é mesmo maior.\nPorén estas normas e sancións foron totalmente ignoradas na situación actual na que os banqueiros, debido ás súas malas prácticas, crearon a maior crise financeira até agora coñecida desde a II Guerra Mundial, crise que causou unha enorme dor e dano a millóns de persoas. A pesar diso, ningún terminou no cárcere. A enorme incompetencia, neglixencia e avaricia de tales banqueiros levou á ruína a millóns e millóns de persoas. E o dano era previsíbel, pois xa a mediados da primeira década do século XXI houbo economistas como Dean Baker en EUA, entre outros, que alertaron de que as malas prácticas bancarias estaban a levarnos a unha situación catastrófica. Mentres, as axencias de avaliación de bonos como Moody, Standard & Poor’s, entre outras, estaban a dar excelentes notas aos bancos que se colapsaron ao día seguinte de que tales axencias lles desen unha nota de sobresaliente. E semellante incompetencia e irresponsabilidade (cando non complicidade) presentouse entre as axencias e institucións supervisoras dos bancos e do sistema bancario, incluíndo os Bancos Centrais de tales países. Ninguén -repito, ninguén- foi sancionado.\nEste silencio enxordecedor da actividade sancionadora dos Estados é escandaloso. Pero a situación é mesmo peor. En lugar de levar ao cárcere aos banqueiros e aos seus supervisores (tanto do sector público como do privado), déuselles millóns e millóns de dólares e euros, non só unha senón dúas, tres e catro veces, a fin de evitar que se colapsasen, levando ademais enormes beneficios persoais. Foi o caso máis bochornoso que ocorreu nos últimos cen anos e que expresa a maridanza entre poder financeiro e poder político na maioría de tales Estados. Non é de estrañar que na maioría das sociedades onde o Estado axudou con diñeiro público aos bancos exista un enfado da maioría das clases populares cara ao poder político, enfado que comeza mesmo a cuestionar a lexitimidade de tales Estados. Por iso é polo que se estea tentando dar unha resposta a tal enfado.\nA Comisión Europea propuxo hai uns días a homologación entre os países da UE dos sistemas de normas e sancións contra delitos financeiros, tentando frear os excesos na especulación bancaria. Pero incluso estas medidas, bastante moderadas, non han ir máis aló de propostas feitas para tentar dar a impresión de que algo están a facer. Mais son dramaticamente insuficientes. Como ben dixo o Premio Nobel de Economía, Joseph Stiglitz, “até que os banqueiros e responsábeis das institucións supervisoras do sistema financeiro non terminen no cárcere, a crise financeira non se resolverá” (Washington Block, 4 de novembro de 2010).\nMais non só non foron ao cárcere, senón que os representantes da banca e dos Bancos Centrais, incluíndo o Banco Central Europeo, están agora dicindo que os problemas cos que tales sociedades se atopan, como son o elevado desemprego non se deben a eles, senón aos sindicatos e ás supostas rixideces que -segundo a banca- os sindicatos impoñen no mercado laboral en apoio dos intereses dos traballadores. Véxanse os continuas e repetidas declaracións do Gobernador do Banco de España, o Sr. Fernández Ordóñez, atribuíndo o elevado desemprego ás supostas rixideces do mercado de traballo e ignorando a súa responsabilidade por causar a crise ao non previr a burbulla inmobiliaria causada polo complexo bancario-inmobiliario.\nOra ben, a protesta popular a esta situación comeza a ter efecto. E algúns banqueiros e os seus supervisores poden terminar no cárcere. En Islandia, hai un ano e medio, o tres maiores bancos -Kaupthing, Landsbanki e Glitnir- colapsáronse como resultado das súas actividades especulativas. Só a axuda do Estado permitiulles sobrevivir. O Parlamento daquel país vén de publicar o informe dunha Comisión Parlamentaria nomeada para pescudar a causa do ocorrido. No informe documéntase non só a incompetencia, senón as malas prácticas dos equipos de dirección daqueles bancos, así como a incompetencia, cando non a complicidade, das axencias privadas (sistema de auditoría) e públicas, que en teoría deberían supervisalas. Como consecuencia, leváronse aos tribunais aos equipos directivos daqueles bancos, así como aos seus supervisores, con petición de encarceramento e sanción polo seu comportamento, que o informe define como criminal. Sería de desexar que en España as Cortes Españolas nomeasen unha comisión para analizar as causas da crise bancaria española e ver se os equipos de dirección dos maiores bancos e os seus supervisores públicos e privados incorreron nalgunha responsabilidade criminal.\nMensaxe aos pobos do mundo a través da Trico...


» Crónica » Barreiros aprobou o borrador do convenio urbanístico ao que a Xunta prevé dará luz verde en abrilCronica3.com A Mariña - costa de Lugo - información da Mariña lucense\nBARREIROS (FNC). Cos votos favorables de PP, PSOE e INDEBA e a abstención do BNG quedou aprobado no día de hoxe, nun pleno extraordinario e urxente, o borrador do convenio urbanístico ao que a Xunta dará luz verde no vindeiro mes de abril.\nO alcalde, Alfonso Fuente, califica de moi satisfactorio o documento, unha conclusión á que chegou “despois de ler o borrador do convenio e de ver os investimentos que se realizarán no noso concello por parte da Xunta de Galicia, da Deputación e cunha aportación do Concello e da empresa públicas Obras Hidráulicas”. O rexedor trasladóulles aos concelleiros barreirenses que “é un convenio cunha partida histórica para o noso concello, que dotará a todo o solo urbano dun grao de urbanización que a día de hoxe ainda non existe en moitos concellos galegos”.\nFuente Parga aludiu tamén á partida que o Concello terá que aportar neste convenio urbanístico e sinalou que “dita partida ascenderá a 1.225.000 euros porque se está a esperar á transferencia da N-634 por parte do Ministerio de Fomento. Éste tería que aportarnos entorno a 1.400.000 euros e o Concello tería que poñer, como digo, 1.225.000 euros no ano 2013. Si temos en conta que este investimento é para tres anos sairían menos de 500.000 euros ao ano, que é a partida que xa o Concello viña incluindo de investimentos no seu presuposto anual”. O rexedor seguiu a relatar que “a nosa aportación supón o 8’64% do total do presuposto do convenio, si para 14 millóns de euros que se investirán no noso concello nós temos que poñer esa porcentaxe a cifra está moi distante do 50 ou do 60% que o Concello ten que poñer noutros convenios. Esto suporá tamén un investimento por habitante de 4.431 euros por habitante nestes tres anos no noso concello, algo que está moi por enriba dos realizados por outras administracións na Mariña lucense e no Concello de Barreiros”.\nAlfonso Fuente asegura que “nos catro núcleos urbanos que son San Cosme, San Pedro, San Miguel e Reinante haberá un grao de urbanización do 100%, melloraránse todos os servizos e o máis importante é que o convenio nos liberará as partidas de investimentos do Concello para poder executalas nas parroquias do interior. É decir investimentos que tiñamos que vir facendo con fondos municipais na zona norte os destinaremos hacia a zona sur”. O alcalde barreirense considera que “o convenio favorece en xeral a todos os veciños do noso concello, é moi importante mellorar a rede de abastecemento de auga, a rede de saneamento, a iluminación pública…creo que no 2013 cando estea rematado todo este investimento aí estarán os resultados cunha urbanización envexable”.


Unhas xornadas afondarán na valorización da arte rupestre galaica - DUVI - Diario da Universidade de Vigo\nCoa participación de persoal investigador luso e doutras comunidades autónomas\nUn ciclo de conferencias afondará no estudo e valorización da arte rupestre galaica\n“A extraordinaria abundancia e calidade da arte rupestre galaica suscita a necesidade de estudala, interpretala, conservala e divulgala como unha parte sobranceira da nosa memoria histórica e do noso patrimonio material”. Con esta premisa, o Grupo de Estudos de Arqueoloxía, Antigüidade e Territorio Geaat da Universidade de Vigo organiza os días 14 e 15 de decembro, na Facultade de Historia do campus de Ourense, o ciclo de conferencias No Limiar das Artes. Encrucillada de Tradicións Rupestres.\nUnha visión de conxunto\nA cita, que conta con financiamento do Servizo de Apoio á Investigación e Desenvolvemento da Universidade de Vigo e da Facultade de Historia, afondará no patrimonio galego neste eido pero en relación co contexto no que se ubica. Deste xeito, a xornada reunirá a persoal investigador “de diferentes ámbitos xeográficos para contrastar os recursos patrimoniais dos vales fluviais interiores da área interior do noroeste da península ibérica como unha forma máis e coñecer e valorar estes recursos patrimoniais e de establecer modelos de viabilidade para a difusión e conservación do patrimonio cultural e natural no ámbito do desenvolvemento económico sostible”. “Na nosa perspectiva de estudo e defensa do noso patrimonio arqueolóxico rupestre, semella coherente reforzar a comunicación e coordinación con Portugal así como as comunidades limítrofes (Asturias, León e Zamora), que tamén posúen manifestacións de valor análogo”, subliñan os coordinadores do ciclo.\nNa primeira sesión das xornadas abordaranse temas de arte atlántica relacionados coa cronoloxía e a iconografía, contando con conferencias de Lara Bacelar, Israel Barandela e Ladislao Castro sobre a interpretación narrativa dos cervos na arte rupestre galaica, as aproximacións cronolóxicas dende a estratigrafía horizontal e a iconografía e cronoloxía da arte atlántica. No segundo día de actividade do ciclo abordaranse cuestións vencelladas a diferentes manifestacións da arte ou artes esquemáticas, con conferencias de Feliciano Cadierno, Manuel Santos e Beatriz Comendador sobre aspectos como a arte rupestre pospaleolítica no Bierzo, o noroeste peninsular como encrucillada de tradicións rupestres e a arte esquemática atlántica. Por último, desenvolverase unha sesión de rexistro, conservación, defensa e divulgación do patrimonio arqueolóxico rupestre con intervencións de José Luis Galovart, Antón Bouzas, do Colectivo a Rula, e Fernando Carrera sobre arqueoastronomía, a protección ecolóxica do patrimonio no monte como oportunidade para a multifuncionalidade produtiva, social e ecosistémica do territorio e as liñas estratéxicas para a protección da arte prehistórica en Galicia.\nAs xornadas están abertas a toda a comunidade universitaria, tanto alumnado como persoal docente e investigador, así como ao público en xeral interesado en temáticas relacionadas co patrimonio histórico e arqueolóxico. “O ciclo resulta de interese para todos aqueles colectivos relacionados coa innovación turística e o patrimonio cultural, especialmente os relacionados con áreas de interese estratéxico no desenvolvemento do turismo de interior na provincia de Ourense e áreas raianas”, engaden desde a organización.


Homenaxe a José Ramón Lete en Baiona - ValmiñorTV\nInicioBAIONAHomenaxe a José Ramón Lete en Baiona\nO Parador de Baiona foi o escenario o pasado sábado do recoñecemento que o deporte galego brindoulle a José Ramón Lete Lasa, secretario de Estado para o Deporte e presidente do Consello Superior de Deportes.\nEsta iniciativa xurdiu dun grupo de directivos e personalidades do deporte autonómico, entre os que se atopa José Luis Chamorro, presidente do Club Ciclista Rías Baixas, co obxectivo de recoñecer toda unha vida dedicada ao deporte e agradecer o traballo desenvolvido por José Ramón Lete nos preto de oito anos como Secretario Xeral para o Deporte da Xunta de Galicia.\nDurante a súa etapa como máximo responsable do deporte autonómico, Galicia situouse como a comunidade que máis investiu en cada un dos seus deportistas. Ademais, impulsou campañas para o fomento da actividade física como “Galicia Saudable” e conseguiu que o deporte feminino alcanzase as súas cotas máis altas.\nOs promotores do acto organizaron unha comida que contou coa asistencia dunha variada representación de deportistas, directivos e persoas relacionadas co mundo do deporte.\nDeteñen infraganti ao autor de varios roubos na igrexa e na casa reitoral de San Pedro da Ramallosa\nA Garda Civil detivo onte infraganti ao presunto autor de varios roubos cometidos durante os dous últimos meses na casa reitoral e na igrexa parroquial de San Pedro da Ramallosa, no municipio de Nigrán. Trátase […]


PALABRAS DE AMOR E VERTIXE PARA M.V.M. - A Sega\nHome / as galegas nas letras / celebramos / II Días das Galegas nas Letras / PALABRAS DE AMOR E VERTIXE PARA M.V.M.\nPALABRAS DE AMOR E VERTIXE PARA M.V.M.\nsegadoras 13:31:00 as galegas nas letras, celebramos, II Días das Galegas nas Letras\nCal é a medida exacta do amor? Pésase? Mídese? cabe nalgún tipo de recipiente ou ben podemos esticalo para aplicarlle un sistema métrico ou de cálculo de volume e forma, decimal ou medir na parede cun trazo de lapis até onde medrou? Quen se encarga de medir o seu crecemento ou a súa mingua?\nAtrevémonos a dicir que isto todo faino a palabra. E, indo máis alá, a escrita. Daquela, cando premiamos e festexamos a palabra, en días como hoxe, tomamos a medida xusta e remarcamos cos nosos lapis a sillueta exacta das contornas do amor.\nA palabra escrita dá conta do que alguén viviu dentro e fóra do seu corpo. Iso é un libro, os restos deixados desa vida real ou prestada, as pegadas postas á vista de todxs para xogar desde a complicidade e o silencio. E, no amor, igual que na conversa, o silencio é enormemente importante xa que en exceso é lousa; paraliza, fai moega dos ósos que soterra e elimina toda luz e movemento. É mordaza. Máis aínda é tumba.\nPodemos festexar hoxe mesmo que conseguimos (e con moitísimo esforzo e ganas) remover esa lousa co amor e coa palabra e vencemos o silencio imposto durante dez anos para volver festexar outra muller, desta vez a MARÍA VICTORIA MORENO, a quen desde A SEGA xa reclamamos como Nosa Señora das Letras no xa instaurado Día das Galegas nas Letras do ano 2015, porque nos outros –nos oficiais- non nos deixan figurar máis que cada chisco un pouco. Aproveitemos logo, que temos unha máis de nosa, a cuarta entre cincuenta e moitos, ocupando un espazo de xustiza conquerido coa forza dun amor intenso a unha lingua nun principio allea e de súpeto propia, enorme e inmorredoira.\nMARÍA VICTORIA MORENO, con créditos abondos para ser festexada en vida, como foi, e postumamente como tamén foi e como será agora mesmo, durante todo este seu ano de propio dereito, achegou ás nosas letras a súa curiosidade docente, as personaxes principais femininas, a alternativa á hora de contar, a intelixencia emocional, a estimación das crianzas, a a voz propia e digna dos animais por riba simple mascotismo, a forza no discurso, o amor como medida e a lingua como forma. Esa coa que agora, desde A SEGA, queremos collernos todas o talle para facer un vestido de palabras coas que saír a celebrar. Con ela, por ela e polas que faltan e han de vir por baixo das lousas baixo toneladas de silencio.\nBENVIDA Á LUZ DE VOLTA, NOSA SEÑORA, AGARDABÁMOSTE!\nPALABRAS DE AMOR E VERTIXE PARA M.V.M. Reviewed by segadoras on 13:31:00 Rating: 5\nII Días das Galegas nas Letras


Campaña contra o asfaltado dunha carballeira - Historia de Galicia\nA estrada LU-231 (Friol-Palas) está rodeada de árbores autóctonas e tradicionais muros de pedra e rodeada de caralleiras. É aí onde se quere ampliar a estrada para asfaltala | Apatrigal\nCampaña contra o asfaltado dunha carballeira\npor Redacción · 11 Feb, 2020\nA Asociación para a Defensa do Patrimonio Cultural Galego (Apatrigal) iniciou unha recollida de sinaturas na plataforma Change.org para solicitar que se paralice o proxecto de ampliación da LU-231, entre Friol e Palas. Consideran que estas obras son “innecesarias” e alertan de que “arrasarían” con numerosas árbores autóctonas e con quilómetros de muros de pedra construídos de xeito tradicional.\nApatrigal dirixe esta petición ao presidente da Xunta de Galicia, Alberto Núñez Feijóo, pois é a Administración autonómica a que promove as actuacións nesta estrada a través da Axencia Galega de Infraestruturas. Previamente, Apatrigal xa presentara alegacións ao proxecto e mesmo achegaran un informe técnico que desaconsellaba as obras por implicar un probable aumento de sinistralidade. “A ampliación lateral da estrada Friol-Palas é innecesaria, porque a estrada non ten tráfico. Basta con asfaltala correctamente e aforraremos o 90% dos seis millóns de euros previstos”, aseguran. Toda a información no Lugo Xornal.\nQue fai un dolmen inctacto no concello no que xa existen outros 250 túmulos megalíticos catalogados?\nSeguinte Pioneiro da telefonía, dos raios X e dun túnel de tren entre Europa e África… Así foi a incríble vida de Andrés Comerma\nAnterior Os petróglifos, as fronteiras invisibles da Prehistoria cerdedense


"O libro infantil de calidade interésalle a todo o mundo" | Galicia | EL PAÍS\nEntrevista:CARLOS LÓPEZ GÓMEZ | Premio Merlín | LUCES\n"O libro infantil de calidade interésalle a todo o mundo"\n"Este era un insecto pau que se camuflaba entre as pólas dunha árbore, como unha poliña máis. E un día ao insecto pau saíulle unha folla". Velaquí unha das 84 pequena historias que compoñen Minimaladas, o libro de Carlos López Gómez (Boimorto, 1967) que gañou o a edición número 22 do Premio Merlín de Literatura Infantil.\n"Trátase de arredor de 84 historias breves protagonizadas, cada unha, por un animal diferente", explica López Gómez. Para construír as pezas de Minimaladas, o autor buscou "animais cunha personalidade marcada, na conduta ou no aspecto". Un camaleón, unha balea, un cuco ou o insecto folla desfilan polo volume galardoado, do que o xurado salientou "a capacidade para evocar imaxes valéndose dun emprego lúdico da linguaxe, algunhas interesantes referencias literarias e un tratamento moi innovador da creación lingüística".\n"Escribir para os nenos é un exercicio complexo, moi complexo", afirma, "porque se trata dun mundo polo que pasaches pero que xa hai anos que deixou de ser o teu mundo". Carlos López falou, na recollida do Merlín, do divertido que lle resultou escribir o libro e de que confíaba "en que tamén sexa divertido lelo". López Gómez ofrece a súa poética: "Escribir para os nenos, ao cabo, é xogar escribindo".\nO premiado fai, xunta o debuxante David Pintor, a outra metade do dúo de humorismo gráfico Pinto&Chinto. "Estou seguro de que o meu oficio de humorista inflúe no que escribo", sinala López Gómez, "éme imposíbel substraerme ao traballo diario, e os relatos de Minimaladas atópanse tinxidas de humor de principio a fin. Se cadra se trata de deformación profesional". Pinto&Chinto publican a súa obra na prensa diaria dende o ano 1993.\nCarlos López asegura que no libro "tamén hai poesía, aínda que domine claramente o humor". "Este era un insecto folla que dixo para si: 'voume pousar naquela poliña para pasar desapercibido'. E non se decatou de que pousara nun insecto pau", di outro dos minirrelatos de Minimaladas. López Gómez publicou hai sete anos o seu debut poético, Espello sen fondo, na extinta colección Illa Verde da editorial Espiral Maior.\nMais a traxectoria literaria de Carlos López Gómez centrouse, sobre todo, en libros asinados coa súa parella profesional no humorismo gráfico, David Pintor: Suca (2001), Aquilino pinta unha nube e un camaleón (2002), Historia de Román, o bombeiro (2005) ou O pequeno da familia fantasma (2005). Tamén como Pinto&Chinto crearon as aventuras do personaxe de banda deseñada Tito Longueirón, que Edicións BDBanda tirou do prelo nun só volume en 2005. As historias de animais deste último Premio Merlín confirman a predilección de Carlos López Gómez polos lectores de menor idade.\n"O libro para nenos de calidade interésalle a todo tipo de lectores", responde Carlos López á consabida pregunta sobre a literatura dirixida á infancia. O creador das Minimaladas cita O Principiño, de Antoine de Saint-Exupéry e que Carlos Casares vertera ao galego xa no ano 1972, como "o típico libro infantil que lle gusta a todo o mundo" e polo que aínda sente fascinación.\nLópez Gómez refírese á "excelencia" da literatura infantil en Galicia e menta aos autores "máis coñecidos". O clásico Paco Martín (Lugo, 1940), autor, entre outros, de Das cousas de Ramón Lamote (1985), o Premio Nacional de Literatura Infantil y Juvenil que abriu o camiño para exportación da literatura galega para nenos e adolescentes, e a Fina Casalderrey (Pontevedra, 1952), que en 1991 obtivo o mesmo galardón por Os misterios dos fillos de Lúa.\n"Considero a fantasía coma un dos ingredientes básicos e fundamentais, tamén, da literatura infantil", opina López Gómez. E lembra ao escritor de Se o vello Simbad volvese ás illas ou de Merlín e familia: "Xa os nosos clásicos foron grandes no ámbito da literatura fantástica non hai máis que atender á obra de Álvaro Cunqueiro, por exemplo".


Botelo e androlla comenzan o camiño cara a IXP – COLINETA\nBotelo e androlla comenzan o camiño cara a IXP\n08 de Setembro de 2008 09 de Setembro de 2008 colineta\t1 Comment androlla, botelo, botillo, igp, ixp\nA Xunta de Galicia comenza a tramitación das IXP da androlla e o botelo\nAs Indicacións Xeográficas Protexidas “Botelo de Galicia” e “Androlla de Galicia” comezan unha andadura, que se prevé longa, ata o seu recoñecemento por parte das autoridades da Unión Europea.\nO Diario Oficial de Galicia publica hoxe o anuncio da solicitude, por parte da Consellería do Medio Rural, do rexistro de ditas IXP. O mesmo anuncio deberá ser publicado no BOE, quedando aberto un prazo de dous meses para a presentación de posibles emendas antes da súa remisión a Bruxelas. A Consellería prevé declarar a protección transitoria dos dous produtos a comezos do próximo ano. Esta declaración provisional permitirá empregar as IXP en España.\nA obtención da Indicación Xeográfica Protexida permitirá amparar os botelos e androllas producidos na zona oriental de Galicia a partir de carne de porco de excelente calidade. No caso de “Botelo de Galicia”, poderán acollerse a esta indicación xeográfica protexida os embutidos elaborados cun mínimo de 70% de carne de costela e aos que se lle poderán engadir coiros, soá, magro, ósos da cabeza e outros ósos con carne, nunha determinada porcentaxe. O condimento utilizado na produción de botelo protexido deberá ser sal común, pemento dóce e picante, allo e, de forma opcional, sal nitrificante e ourego. Este produto cárnico, convenientemente adobado, deberá ir embutido en cegos, estómagos ou vexigas de porco que posteriormente se someterán a un proceso de afumado con leña de carballo. Como é tradicional, o seu consumo realízase logo da cocción e o peso oscila entre medio e cinco quilos, en función de se vai embutido en cegos e vexigas, ou en estómagos. A área de produción amparada abarca 47 concellos da provincia de Lugo e 17 de Ourense.\nPor outra banda, para acollerse á IXP “Androlla de Galicia” a composición deste produto farase cun mínimo de 90% de carne de costela e coiros, obtida a partir de despezamentos de porco, aderezada e embutida en intestino groso de porcino ou de vacún, e que, ao igual que o botelo, se somete posteriormente a un proceso de afumado con leña de carballo. O peso do produto oscila entre 200 gramos e un quilo e o seu aspecto exterior vén determinado pola forma da tripa. A área de produción é máis limitada no caso da androlla, cinguíndose a 12 concellos da provincia de Lugo e a 17 de Ourense, situados na zona máis oriental e montañosa da nosa comunidade.\nNo tocante á materia prima, en ambos casos os expedientes especifican que a carne debe proceder de machos castrados ou de femias que non estean en celo no momento do sacrificio, o que garante a obtención dunha calidade óptima da carne.\nEstes peculiares produtos véñense elaborando de forma tradicional na parte oriental de Galicia, en diversos concellos de Lugo e Ourense. A orografía accidentada da zona e o seu clima de montaña determinaron o asentamento da poboación en núcleos illados, o que creou a necesidade de aprovisionarse de produtos cárnicos non perecedoiros para dispor deles durante todo o ano. Os bosques de caducifolias que poboan a zona abasteceron dende sempre aos habitantes destas comarcas de leña de carballo, coa que tradicionalmente se afuman estes embutidos. Tanto para o botelo como para a androlla, o clima oceánico de montaña característico deste territorio é determinante para a súa cura natural e, xunto coa calidade da materia prima, a tradición artesanal na elaboración e o afumado con madeira de carballo, son os elementos que lles outorgan unha personalidade e identidade diferenciada. Neste sentido, cómpre destacar que, agás na comarca do Bierzo, non existe ningunha outra zona do mundo na que se elaboren embutidos deste tipo.\n← Din que o Grupo Nove apoia a Toñi Vicente\nO caso das vieiras segue a escuras →\nOne thought on “Botelo e androlla comenzan o camiño cara a IXP”


O Grao en Enxeñaría de Tecnoloxías de Telecomunicación, primeiro da Universidade en obter o selo de calidade internacional EurACE | Noticias Vigo\nO Grao en Enxeñaría de Tecnoloxías de Telecomunicación, primeiro da Universidade en obter o selo de calidade internacional EurACE\nPublicado por Noticias Vigo o día 05/04/2019 na sección de Galicia,Universidade de Vigo,Vigo\nO Grao en Enxeñaría de Tecnoloxías de Telecomunicación acaba de recibir o selo de calidade internacional EurACE, que acredita o cumprimento das competencias de enxeñaría europeas. A escola convértese así no primeiro centro da Universidade de Vigo en ter un título con esta certificación. O seu director, Íñigo Cuiñas, explica que este selo atende a “estándares de calidade, relevancia, transparencia, recoñecemento e mobilidade contemplados no Espazo Europeo de Educación Superior para as enxeñarías”.\nPara o centro, subliña o seu director, a obtención deste selo “significa un recoñecemento internacional para a forma na que facemos as cousas, e máis obténdoo sen prescricións xa no primeiro informe provisional”. Por outra banda, destaca que é tamén un orgullo “porque indica que os nosos titulados e tituladas están ao nivel esixido para obter unha certificación de calidade continental, o que tamén distingue o seu título de todos aqueles que non teñen este selo”.\nCriterios para a obtención do selo\nA entidade que xestiona e certifica en España este selo é a Aneca, que está acreditada por European Accreditation of Engineering Programmes (EurACE) para estas tarefas. Trátase dun proceso similar á acreditación dun título a nivel nacional, “como o que teñen que pasar todos os títulos cada certo tempo”, remarca Cuiñas, “pero cuns criterios adicionais”. Así, entre outras cuestións, téñense en conta os resultados de aprendizaxe definidos no plan de estudos e se os egresados e egresadas do título acadan estes resultados establecidos pola axencia europea de calidade. “Estes resultados de aprendizaxe recóllense no listado Enaee e son comúns para todos os títulos de enxeñaría de Europa”. Tamén se valora o soporte institucional del título para o desenvolvemento do programa formativo. Neste sentido, o director da escola remarca que “os obxectivos do título son consistentes coa misión da Universidade e a súa consecución garántese a través dun adecuado soporte en termos económicos, humanos e materiais e dunha estrutura organizativa que permita unha apropiada designación de responsabilidades e unha toma de decisións eficaz”.\nO proceso de obtención do título, ao que tamén se presentou a Escola de Enxeñaría Forestal do campus de Pontevedra, ten unha primeira parte documental, “na que os centros xustificamos a adecuación dos títulos aos resultados de aprendizaxe Enaee, e outra presencial, na que unha comisión nos visitou, mantivo xuntanzas con múltiples colectivos e determinou a obtención do selo de calidade”, explica o responsable da escola. Agora, tras a certificación desta distinción, no mes de xuño terá lugar un acto en Madrid no que se fará a entrega oficial do selo.\nRecoñecemento do Colegio Oficial e da Asociación…\nLuz verde ao Plan de promoción a profesor titular e…


Benvido/a - CPR AYALA\nLISTAXES DEFINITIVAS FONDO LIBROS CURSO 2020-2021 EDUCACIÓN PRIMARIA\nInformación sobre o Fondo Solidario de Libros e Axudas para material ESO\nTarefas a realizar en casa debido á pandemia covid-19 durante os próximos días.\nOfrecémovos a nosa organización para levar a cabo o proxecto educativo\nAprendizaxe e comunicación\nLugar de encontro de toda a comunidade educativa: alumnos, pais e docentes.\nBenvido/a ao Colexio Ayala\nDende o CPR Ayala queremos darvos a benvida á Web do centro.\nÉsta xorde do esforzo colectivo dun grupo de educadores que, partindo dun proxecto cimentado en anos de experiencia, trata de abrir as portas do centro á Sociedade da Información do século XXI.\nDesexamos que esta páxina sexa un instrumento de información, de aprendizaxe, de comunicación e encuentro cos valores que no colexio levamos a cabo: Solidaridade, Responsabilidade, Respeto e Esforzo.\nO Colexio Ayala dispón dun Departamento de Orientación formado por dous especialistas en infancia e adolescencia que, plenamente integrado na vida escolar, traballa con profesores/as, titores/as e familias no seguemento dos alumnos/as.\nMadrugadores, Almorzos e Comedor\nA idade escolar é un periodo no que non só se debe proporcionar un aporte adecuado de enerxía e nutrientes para garantizar un bo estado nutricional, senón que é unha etapa decisiva para instaurar uns hábitos e comportamentos alimentarios que perduren no tempo e se manteñan na idade adulta.\nA biblioteca escolar considérase un elemento básico e indispensable para a función educativa: TODOS na escola, ao igual ca na nosa vida cotiá, necesitamos información para a nosa formación, tanto persoal como profesional.\nTrámites e Documentos\nAquí atoparedes todo o necesario para realizar a matrícula dos vosos fillos\nDispón en tempo real de todos aqueles documentos importantes para os teus fillos.\nNesta sección, os pais e nais disporedes con antelación dos listados de libros de texto e libros de lectura, así como aqueles materiais que os vosos fillos necesitarán ao longo do curso.\nContidos referentes ao ANPA do Colexio Ayala\n¿Por qué Colexio Ayala?\nPotenciando as súas habilidades\nO Colexio Ayala adapta o seu proxecto educativo ás características de cada alumno potenciando as súas habilidades innatas.\nEmprego das TIC\nO uso das novas tecnoloxías non é unha materia máis no colexio senón unha ferramenta do uso habitual entre os alumnos.\nColexio Ayala ofrece unha enseñanza basada na práctica e na experiencia persoal\nO seu cadro docente está formado por profesores altamente cualificados e experimentados.\nAdaptándonos aos ritmos das diferentes etapas do aprendizaxe\nFomento da vida\nfomento da vida saudábel a través do deporte\nWritten on 2020-07-20 . Posted in Novas\nWritten on 2020-07-15 . Posted in Novas


A biblioteca do Mago Fuco: Un mar de cores (3 de decembro)\nUn mar de cores (3 de decembro)\nEste ano, con motivo da celebración do Día Internacional das Persoas con Discapacidade, decidimos sensibilizar á nosa comunidade educativa caracterizando a porta principal de acceso á biblioteca coma se un gran mar ou océano fose.\nEste mar, cos seres mariños máis diversos, presentábase coa seguinte entrada de conto: "Érase unha vez un mar de cores, onde a diferenza era o principio da igualdade..."\nCon iso quixemos transmitir que todos somos diferentes e que a diferenza é un valor positivo, que nos fai singulares. Ademais, a igualdade fai referencia a que todos somos humanos ou membros dunha especie e temos os mesmos dereitos recoñecidos.\nEstá actividade foi acompañada dun programa especial na nosa emisora "Radio Fuco".\nAquí dispoñedes do audio:\nPublicado por A biblio do Mago Fuco en 12/09/2021 11:52:00 p. m.\nEntrega de premios do concurso postal 2021\n6º E.P.- Curiosidades científicas


O Choco defenderá o liderado en Celanova\nDeporte • 19/01/2010\nO equipo redondelán non descarta chegar ao final da liga loitando polo ascenso, aínda que desde o club son moi prudentes, e insisten en que o obxectivo marcado desde o inicio de tempada é o de manter a categoría.\nRexional Preferente O Choco desprázase o domingo para defender o seu liderado diante do Sporting de Celanova. Unha victoria sería moi importante para manter as distancias co segundo clasificado, o Arenteiro, a tan só un punto dos redondeláns. Para este partido o Choco recupera a Manuel Hermida, despois de catro partidos sancionado, e por outra banda perde a Isaac. O adestrador, Julio Álvarez, amósase prudente ante o rival, a pesares de ser un dos equipos da parte baixa da táboa. O técnico afirma que, aínda que o Celanova comezou a liga moi irregular, está a mellorar o seu xogo, e de seguro que sairán ó campo cunha motivación extra por enfrontarse ó líder.\nA afección do Choco soña xa co ansiado ascenso, e o certo é que os resultados do equipo dan pé a pensar niso. Á marxe da derrota da pasada xornada en Santa Mariña diante do Cruceiro, os de Julio Álvarez demostraron unha vez máis no campo que loitan ata o final. Trátase dun equipo con grande calidade futbolística, e aínda que o obxectivo oficial desde o inicio da tempada é a permanencia, non se pode evitar pensar en ir máis aló. O propio técnico recoñece que non van renunciar a nada, aínda que insiste en que a prioridade é salvar a categoría.\nFálanos do próximo partido co Celanova\nLoita polo ascenso\nO ténico é prudente aínda que non descarta rematar a liga con opcións


Cultura • 17/06/2009\nDende o pasado luns e ata as dúas da tarde de hoxe pódese visitar no Instituto Mendiño a II edición da Feira da Ciencia adicada esta ano a Darwin, científico que hai 150 anos publicara a súa obra máis importante “A orixe das especies”.\nEntre as novidades deste ano atopamos a ampliación a todos os centros educativos da comarca, tanto de infantil, primaria como de secundaria da área de Redondela, no que pretende ser un intercambio entre os diferentes centros.\nEn total ao redor de 80 proxectos moitos deles interactivos e que serven para que o alumnado valore as aplicacións prácticas dos conceptos teóricos que reciben na aula, segundo explicaba o coordinador do proxecto e profesor de bioloxía, Carlos Fernández.\nHoxe mércores o grupo de teatro “ciencia divertida” de Santiago representará no multiusos de Redondela a obra “Naúfragos” cun profundo contido científico e adaptada a todas as idades. Unha actividade incluída dentro da programación da Feira.


Albergue de Algerri | Consumer\nEstás na seguinte localización: Portada > Viaxes > Camiño de Santiago > > Albergue de Algerri\n( 33 votos ) Gústame! 0 comentarios\nObservacións: Chamar ao Concello con antelación á chegada, sobre todo en fin de semana. Ante a ausencia dun local para peregrinos en Balaguer e Castelló de Farfanya, o Concello de Algerri decidiu ser pioneiro na comarca coa apertura dun local para aloxar a peregrinos e outros grupos.\nPrezo: ano 5 euros (gastos de mantemento)\nArmarios con chave ou roupeiros: Hai unha libraría\nCociña: Si, unha placa eléctrica de indución. Hai enxoval e microondas. Adoita haber pasta, pastillas de caldo, aceite...\nLugar pechado para bicicletas: Se poden deixar na entrada


Detectado un condutor circulando a 200 kms por hora no acceso á Comunidade Galega. - BadalNovas\nInicio Actualidade Detectado un condutor circulando a 200 kms por hora no acceso á...\n.- Os Axentes da Garda Civil veñen establecendo nesta primeira fase de desescalada e en previsión ao aumento de circulación, dispositivos de control das medidas decretadas para a xestión da crise sanitaria do Covid-19, nas principais vías de comunicación e en especial en puntos estratéxicos próximos aos límites de provincia. O obxectivo dos mencionados dispositivos radica en fomentar condutas solidarias por parte da cidadanía á vez que se traballa por manter a seguridade viaria.\nNa mañá deste inicio de fin de semana, efectivos pertencentes ao Subsector de Tráfico de Ourense detectaron á altura do quilómetro 115 da A-52, xa próximo á Gudiña, a un condutor que circulaba nun vehículo todoterreo a 200 km/ h en sentido Porriño, sendo 120 o límite de velocidade nese tramo. O condutor seria identificado nun punto de control establecido na citada vía, resultando ser un Home de 52 anos con domicilio en Madrid cuxo desprazamento respondía a motivos profesionais debidamente xustificados\nO condutor neste caso sería denunciado por un exceso de velocidade contemplado no Regulamento Xeral de Circulación como unha infracción moi Grave que carrexa unha sanción económica de 600 euros e a detracción de 6 puntos do permiso de conducir.\nAmbito xurídico de repercusión penal en excesos de velocidade. Á vista da velocidade rexistrada no feito relatado a Garda Civil lembra que aínda que en se dita velocidade conleva riscos Obvios, o Código penal contempla como delito o exceder a velocidade permitida en 80 km/ h en vías interurbanas. O cal dá boa conta do preto que estivo este condutor de ser imputado por un delito contra a seguridade do tráfico penado con penas de prisión de 3 a 6 meses , multas a razón de ata 12 meses , servizos á comunidade e ata 4 anos de suspensión do permiso de condución.\ngarda civil trafico